Video: Bus met petrolbom bestook; bestuurder kritiek | Maroela Media
Die uitgebrande MyCiti-bus nadat dit Maandagaand (10 Desember 2018) met 'n petrolbom bestook is. Foto: ANA
'n MyCiti-busbestuurder is ernstig beseer nadat die bus wat hy bestuur het Maandagaand omstreeks 22:00 in Roodebloemstraat in Woodstock, Kaapstad, met 'n petrolbom bestook is.
Theo Layne, woordvoerder van die Kaapstadse brandweerdienste, sê 'n passasier wat in die bus was, is ook beseer, maar is nie in 'n kritieke toestand soos die bestuurder nie. Twee brandweerwaens en 'n noodvoertuig is na die toneel ontplooi.
MyCiti-werkers het op 15 Oktober met 'n onwettige staking begin. Dit is die vyfde bus wat aan die brand gesteek is sedert die onbeskermde staking 'n aanvang geneem het en die stad het reeds miljoene rande verloor weens die skade wat aangerig is.
Die busbestuurders eis dat hulle direk deur die stad in diens geneem word. Tans word busbestuurders aangestel deur voertuigbedryfsmaatskappye wat kontrakte met die Stad Kaapstad het. Oor die afgelope paar weke het bestuurders gereeld buite die Kaapstadse burgersentrum betoog en daarop aangedring dat hulle in diens geneem word.
Volgens berigte is sowat 80 stakende busbestuurders tot dusver deur die Stad afgedank.
In die nuus Kaapstad MyCiTi video
Dit hou net nie op nie…
Die Bybel leer ons dat die teenoorgestelde van vrede is nie oorlog nie, maar wanorde of gaos.
Die volk moet terug keur na God toe. Lees vir Siener.
Ja wat, brand maar af…..een van die dae is daar niks meer oor om mee te ry, of af te brand nie, loop met julle pote!
Dis omdat alles toegelaat word in hierdie land dat dit so gaan. Die regering sit net afteroor en doen niks want hulle het totale beheer verloor oor hulle massas. Hulle is nou net gepla oor die verkiesing volgende jaar.
As ek nou sê wat ek dink, sal ek aangekla word van haatspraak … maar ja, brand maar alles in hierdie land af, as daar niks meer oor is nie, wonder ek darem wat dan gaan word? Julle kan bly wees julle het nog werk, miljoene sit by die huis sonder werk.